बताया मन्नत में कैसी बीती शाम, बोलीं- उन्होंने अपने हाथों से मेरे लिए पिज्जा बनाया
Shahrukh Khan Invited His Fan Model Navpreet Kaur To Mannat. हर Srk फैन ने कभी न कभी यह ख्वाहिश जरूर रखता होगा, कि उसे अपनी लाइफ में एक बार शाहरुख खान से मिलने का मौका मिले। लेकिन क्या हो अगर किसी फैन को शाहरुख खान के घर मन्नत आने का इनविटेशन दें
हर Srk फैन कभी न कभी यह ख्वाहिश जरूर रखता होगा, कि उसे अपनी लाइफ में एक बार शाहरुख खान से मिलने का मौका मिले। लेकिन क्या हो अगर किसी फैन को शाहरुख खान के घर मन्नत आने का इनविटेशन दें। यह यकीनन किसी फैन के लिए बहुत बड़ी घटना होगी।
हाल ही में फेमिना मिस इंडिया फाइनलिस्ट और मॉडल नवप्रीत कौर का यह सपना सच हो गया, जब किंग खान ने उन्हें मन्नत आने का इनविटेशन दिया। नवप्रीत ने इंस्टाग्राम पर शाहरुख के साथ उस मुलाकात की फोटो और अबराम का ऑटोग्राफ शेयर करते हुए, उस वक्त को बयान किया जब वो डिनर के लिए मन्नत पहुंची थीं। मॉडल ने बेहद इमोशनल नोट शेयर करते हुए SRK की फैमिली के साथ अपनी मुलाकात डिस्क्राइब की।
खुद से वादा किया था कि कभी यह पोस्ट नहीं करूंगी
नवप्रीत ने लिखा- ‘मैंने खुद से वादा किया था कि मैं इसे कभी पोस्ट नहीं करूंगी, लेकिन यह याद खुद के पास सीमित रखने के लिए बहुत ज्यादा कीमती है। मन्नत में मेरी लाइफ के सबसे खास दिन के लिए चियर्स। किंग शाहरुख खान ने खुद एक पिज्जा बेक किया और वो भी वेज, क्योंकि कुछ पंजाबी वेज भी होते हैं।’
मैं वहां पर अपनी एक्साइटमेंट नहीं दिखाना चाहती थी
नवप्रीत ने आगे कहा- ‘जब तक मैं उनके घर पर थी, मुझे लगा कि जैसे मैं कोई सपना देख रही हूं। जल्द ही मुझे कोई जाएगा और सपना खत्म हो जाएगा। उस वक्त मैंने अपने इमोशंस को काबू में रखा और खुद को शांत करने की कोशिश की, मैं वहां सभी के सामने अपनी एक्साइटमेंट नहीं दिखाना चाहती थी।’
नवप्रीत ने बताया मन्नत का एक्सपीरियंस 
नवप्रीत बोलीं- ‘जब उनके, उनके परिवार और पूजा के साथ डाइनिंग टेबल पर बैठने की एक्साइटमेंट बढ़ रही थी, तो मैंने अचानक उनसे वॉशरूम का रास्ता पूछा। तब शाहरुख अपनी चेयर से उठे और एक बेहतरीन मेजबान की तरह मुझे वॉशरूम के गेट तक ले गए। इस मोमेंट पर मेरा दिल एक्साइटमेंट से चीखना चाहता था, इसलिए मैंने रूम के शीशे में देखा और खुद को इस न यकीन करने वाले मोमेंट में चुपचाप जोर से चिल्लाते हुए पाया। रात का खाना टेबल पर परोसा गया और एक स्लाइस में ही मेरा पेट भर गया। उस वक्त मेरा पेट शायद इस एक्साइटमेंट को पचाने में व्यस्त था।'
गौरी बहुत प्यारी हैं, अबराम मेरे नए बेस्ट फ्रेंड हैं
शाहरुख की फैमिली के हर एक मेंबर का जिक्र करते हुए नवप्रीत ने लिखा- ‘गौरी बहुत प्यारी हैं। अबराम मेरे नए बेस्ट फ्रेंड बन गए, हालांकि हो सकता है कि वो आने वाले दिनों में मुझे याद न रखें। आर्यन अपने एंग्री यंग मैन लुक्स के बिल्कुल अपोजिट थे। वो बेहद प्यारे हैं और बड़ी ही खुशी से सभी का वेलकम करते हैं। सुहाना अपने कातिलाना अंदाज में नजर आईं। पूजा यानी शाहरुख की मैनेजर खुद में बेहद खास हैं। मैं अभी भी यह मानने से इनकार कर रही हूं कि यह सपना नहीं हकीकत थी।’
शाहरुख खान मुझे नीचे तक छोड़ने आए
शाहरुख की मेहमान नवाजी का जिक्र करते हुए नवप्रीत ने कहा- ‘हमारे अलविदा कहने के बाद किंग खान खुद मुझे नीचे तक छोड़ने आए। जहां कैब मेरा इंतजार कर रही थी और मेरे कैब ड्राइवर ने उनके साथ एक सेल्फी लेने का मौका बिल्कुल भी नहीं छोड़ा। वो लड़का होशियार था। चमत्कार होते हैं।’
यूजर्स बोले- हमें भी उनसे मिलने का प्रोसेस बताएं
नवप्रीत का यह पोस्ट सोशल मीडिया पर तेजी वायरल हो रहा है। शाहरुख के फैंस यह जानना चाह रहे हैं, आखिर नवप्रीत को उनसे मिलने का मौका कैसे मिला है।
यूजर्स बोले- किंग खान से मिलने का प्रोसीजर बताओ।
कमेंट सेक्शन में एक फैन ने कहा- आपको रत्ती भर भी अंदाजा नहीं है कि भगवान ने आपको कितना लकी बनाया है। प्लीज आप हमें उनसे मिलने का प्रोसेस बताएं। दूसरे फैन ने लिखा- ‘यह किसी निबंध की तरह है- मैं SRK के घर गया।’ तीसरे फैन ने लिखा- ‘क्या बात है, आप दुनिया की लकी महिलाओं में से एक हैं।’ चौथे फैन ने लिखा- ‘आपका ड्राइवर भी बहुत लकी था।’ एक अन्य यूजर ने लिखा- ‘आप तो सच में बहुत लकी हो, पता नहीं यह कितने करोड़ लोगों का सपना है।’
